open-index/open-wikipedia-markdown huggingface dataset:
Nathanael af Schultén nuorempi

**Nathanael Gerhard af Schultén nuorempi** (16. kesäkuuta 1794 Nauvo – 5. elokuuta 1860 Turku) oli matematiikan professori ja kanslianeuvos.

Af Schulténin vanhemmat olivat professori, senaattori Nathanael Gerhard af Schultén vanhempi ja Jacobina Theodora Finckenberg. Hän valmistui filosofian maisteriksi Uppsalassa 1815 ja siirtyi sitten Turkuun, missä julkaisi merkittävän tutkimuksen *De motu corporum libera in medio resistente* (1815–1817). Sovelletun matematiikan dosentiksi Turun Akatemiaan hänet nimitettiin 1816 ja matematiikan ja fysiikan apulaiseksi 1817. Matematiikan professorina af Schultén toimi 1826-1855, vt. matematiikan professori hänestä oli tullut jo 1824. Af Schultén teki vuonna 1824 omalla kustannuksellaan opintomatkan Ruotsiin, Englantiin, Ranskaan, Saksaan ja Tanskaan.

Af Schultén oli paitsi pidetty opettaja, myös tuottelias tutkija, joka julkaisi useita kymmeniä tutkimuksia aritmetiikan, algebran, geometrian, matemaattisen analyysin, mekaniikan ja optiikan kysymyksiä. Ruotsin tiedeakatemia palkitsi hänet 1819 sarjateorian tutkimuksesta. 1829 hänen julkaisemansa tutkimus *Note sur la tension des fils élastiques*, jossa oikaistiin eräs Joseph-Louis Lagrangen virhe, herätti suurta huomiota. Myös hänen väitöskirjasarjaansa *Strödda anteckningar rörande grunderna af aritmetiken och geometrien* (1849–1852) pidettiin ansiokkaana. Vuonna 1841 af Schultén julkaisi Suomen kouluissa sittemmin pitkään käytössä olleet logaritmitaulut. Af Schultén oli Suomen Tiedeseuran perustajia ja sen ensimmäinen pysyvä sihteeri 1838-1855. Af Schulténille myönnettiin ansioistaan kanslianeuvoksen arvo.

Af Schulténin puoliso vuodesta 1832 oli Agatha Eleonora von Knorring (k. 1886).

## Lähteet
*  Sivu 672.

## Aiheesta muualla
*  Viitattu 4.5.2014.
* Af Schulténin ansioluettelo (ruotsiksi) (Viitattu 4.5.2014)
* Af Schulténin logaritmitaulut (Viitattu 4.5.2014)
Petri Möller

**Petri Juhani Möller** (s. 1964 Kokkola) on kokkolalainen laulaja, lauluntekijä ja runoilija. Hän oli laulajana ja lauluntekijänä 1980-luvulla Claudia-yhtyeessä, jonka tunnetuin kappale on "Korallia". Möller on julkaissut kolme sooloalbumia ja yhden runokokoelman.

Vuonna 2019 Möller sai aivoinfarktin kotonaan Kokkolassa, mikä pakotti hänet sairaseläkkeelle postinkantajan ammatistaan. Sairaus pakotti luopumaan myös kitaran soittamisesta.

## Runokokoelma
* Kaiken yllä epäilyksen varjo; Länsirannikko, 1991; 

## Diskografia

### Albumit
* 
* 
* 

### EP
* 

## Lähteet

## Aiheesta muualla
* Petri Möller Facebookissa
* 
* 
*
Simona de Silvestro

**Simona de Silvestro** (s. 1. syyskuuta 1988 Thun, Sveitsi) on sveitsiläinen moottoriurheilija. Hän ajoi Formula E -sarjassa kaudella 2015–16 Andrettin tallissa.

## Ura
De Silvestro aloitti kilpailemisen kartingissa vuonna 2002. Vuonna 2005 hän siirtyi Italian Formula Renault-sarjaan. Seuraavana vuonna hän kilpaili Yhdysvaltain Formula BMW-sarjassa. Vuodeksi 2007 de Silvestro siirtyi ajamaan Atlantic Championship-sarjaan. Hän ajoi sarjassa kolme kautta, ennen kuin siirtyi IndyCar Seriesiin HVM Racingin talliin kaudeksi 2010. Hän ajoi neljä kautta sarjassa, ajaen yhden nopeimman kierroksen ja sijoittuen kerran, kaudella 2013 toiseksi. Hänen paras yhteissijoituksensa oli 13, sekin kaudella 2013.

### Formula 1 (2014)
Helmikuussa 2014 de Silvestro siirtyi Sauberin Formula 1-tallin testikuljettajaksi. Sauberin tarkoitus olisi ajattaa häntä niin, että hän olisi valmis olemaan tallin kilpakuljettaja kaudella 2015. Hän ajoi huhtikuussa 2014 ensimmäiset testinsä Sauberin vuoden 2012 autolla. Myöhemmin taloudellisten vaikeuksien takia de Silverstro ei päässyt koskaan kilpailemaan F1-luokassa. 

### Formula E (2015–2016)

De Silvestro ajoi ensimmäiset kilpailunsa Formula E:ssä sarjan debyyttikaudella osallistuttuaan kauden päätösviikonloppuun Lontoossa Andretti-tallin kuljettajana. Hän ei saanut kahdessa kilpailussa pisteitä.

De Silvestro jatkoi Andrettilla kaudella 2015–16 sijoittuen sarjassa 18. sijalle ja saavuttaen neljä pistettä kauden aikana. Hänestä tuli myös historian ensimmäinen naiskuljettaja, joka saavutti pisteitä Formula E -sarjan kilpailussa.

### Supercars ja paluu IndyCariin
Formula E -uransa jälkeen de Silvestro siirtyi australialaiseen Supercars-sarjaan vuonna 2015. Tammikuussa 2021 uutisoitiin, että de Silvestro tekee paluun IndyCariin, jossa ajaa Paretta Autosportin autolla.

## Formula E -tilastoja

## Olympialaiset
De Silvestro osallistuu Italian lisenssillä vuoden 2026 Milanon ja Cortina d’Ampezzon olympialaisiin, missä hän kilpailee rattikelkkailussa yksi- ja kaksihenkisessä joukkueessa. 

## Lähteet

## Aiheesta muualla
* http://simonadesilvestro.com/about.html
Von Ahnska magasinet

**Von Ahnska magasinet** on satamavarasto, joka sijaitsee Storgatanilla Uumajassa, Ruotsissa. Varasto oli alun perin puunavetta, jonka everstiluutnantti Ludwig August von Hedenberg rakensi vuonna 1887. Seuraavana vuonna Uumajassa oli tulipalo, mutta navetta säilyi ehjänä. Saman vuoden aikana kauppias Johan Viktor von Ahn osti sen itselleen. Hän laajensi rakennusta kohti Uumajanjokea Carl Fridolf Engelbert Sandgrenin piirustusten mukaan.

Nykyään rakennus on Umeå Energin omistuksessa, jonka pääkonttori sijaitsee Von Ahnska magasinetin ja Gamla bankhusetin välissä. Vuodesta 1980 rakennus on ollut kulttuuriperintörakennus.

## Lähteet

## Aiheesta muualla
Moottoripyöräilyn Imolan Grand Prix

**Imolan Grand Prix** oli ratamoottoripyöräilyn MM-sarjan osakilpailu. Se ajettiin neljä kertaa vuosina 1996-1999 Italian Imolan moottoriradalla.

## Voittajat

## Lähteet
Matteo Vitaioli

**Matteo Giampaolo Vitaioli** (s. 27. lokakuuta 1989) on sanmarinolainen jalkapalloilija, joka on kotimaansa lisäksi pelannut Italiassa. Hän on pelipaikaltaan hyökkääjä. Hän on eniten otteluita San Marinon maajoukkueessa pelannut jalkapalloilija.

Vitaioli on edustanut urallaan kymmentä seuraa. Tunnetuin näistä on Serie A:ssa pelannut Empoli, jota Vitaioli edusti kaudella 2005–2006 pelaamatta kuitenkaan yhtään ottelua. Hänen muita seurojaan ovat olleet San Marino, ASD Cagliese, Real Montecchio, PD Castellarano, FC Fiorentino, Sammaurese, Tropical Coriano, jossa hän on pelannut pisimpään, SS Pennarossa ja SP La Fiorita.

Vitaioli on pelannut San Marinon maajoukkueessa kesäkuun 2023 loppuun mennessä 84 ottelua ja tehnyt yhden maalin, syyskuussa 2015 EM-karsintaottelussa Liettuaa vastaan. Hän pelasi ensimmäisen maaottelunsa lokakuussa 2007.

Myös Matteo Vitaiolin veli Fabio Vitaioli on maajoukkuejalkapalloilija.

## Lähteet
Keita Baldé Diao

**Keita Baldé Diao** (s. 8. maaliskuuta 1995 Arbúcies, Espanja) on espanjalais-senegalilainen jalkapalloilija, joka kuuluu Ligue 1:ssä pelaavan AS Monacon miehistöön. Kaudella 2018–2019 hän pelasi lainasopimuksella italialaisessa Interissä. Molempijalkainen Diao on pelipaikaltaan hyökkääjä. Diao on FC Barcelonan junioriakatemian kasvatti.

## Seurajoukkueura
FC Barcelonan nuorisojoukkueissa vuoteen 2011 asti pelannut Diao siirtyi vuonna 2011 SS Lazioon, vaikka  myösReal Madrid ja Manchester United olivat kiinnostuneita hänestä. Hän teki debyyttinsä edustusjoukkueessa vuonna 2013 Chievo Veronaa vastaan. Myöhemmin hän teki myös debyyttinsä Eurooppa-liigassa. Kaudella 2013-2014 Diao oli yksi Lazion avainpelaajista. 

## Maajoukkueura
Diao teki maajoukkuedebyytin Senegalin maajoukkueessa 26. maaliskuuta 2016 Nigeriä vastaan. Ottelu päättyi Senegalin 2-0 voittoon. Diao pelasi ottelussa 6 minuuttia ja sai varoituksen ottelun viimeisellä peliminuutilla. Espanjassa syntynyt Diao olisi voinut valita edustavansa Senegalin sijaan Espanjaa maajoukkuetasolla. Hän valitsi kuitenkin vanhempiensa kotimaan Senegalin.

## Lähteet
* http://www.transfermarkt.co.uk/en/keita-balde-diao/profil/spieler_238752.html
Shine (kappale)

**Shine** on venäläisen duo Tolmachevy Sistersin kappale, jolla he edustivat Venäjää vuoden 2014 Eurovision laulukilpailussa. Kappaleen sanoittajiin kuuluu tunnettu venäläinen laulaja, Filipp Kirkorov. ”Shine” julkaistiin 19. maaliskuuta 2014 ja sen musiikkivideo 25. maaliskuuta. Kappaleesta on myös venäjänkielinen versio, jonka nimi on ”Polovina”. Duo on aikaisemmin osallistunut myös Lasten Eurovision laulukilpailuun, jonka se voitti vuonna 2006.

Kappale kilpaili laulukilpailun ensimmäisessä semifinaalissa, jossa se sai 67 pistettä, sijoittui kuudenneksi ja pääsi finaaliin. Finaalissa se sai 89 pistettä ja sijoittui seitsemänneksi.

## Lähteet
Twin Twin

**Twin Twin** on ranskalainen yhtye, joka edusti maataan vuoden 2014 Eurovision laulukilpailussa kappaleella *[[Moustache]]*. Yhtyeen jäsenet ovat Lorent Idir, François Djemel sekä Patrick Biyik.

## Diskografia
### Albumit
* 
* 

### Singlet
* 
* 
* 
* 

## Lähteet
* http://www.twintwin.fr/
Timo Martinkauppi

**Timo Olavi Martinkauppi** () oli suomalainen lavastaja, näyttelijä ja televisio-ohjaaja.

Martinkauppi toimi lavastajana muun muassa elokuvissa *[[Rakastunut rampa]]* (1975) ja *[[Isännät ja isäntien varjot]]*. Hän näytteli sivuosia noin kymmenessä suomalaisessa teatteri- ja televisioelokuvassa.

Martinkauppi toimi ohjaajana muun muassa televisioelokuvissa *[[Aimo Kanerva – mies maisemassa]]* (1977) ja *[[Kesä kartsalla (televisioelokuva)|Kesä kartsalla]]* (1982) sekä avoimen runokilpailun pohjalta syntyneessä televisiosarjassa *[[Suomen kansa runoilee]]* (1977).

Martinkauppi oli mukana perustamassa Ryhmäteatteria sekä teatteritekniikan kehitystä edistävän OISTAT-järjestön (Organisation Internationale des Scénographes, Techniciens et Architectes de Théâtre) Suomen-osastoa.

Timo Martinkaupin puoliso oli näyttelijä Irma Martinkauppi 1964–1973.

## Lähteet

## Aiheesta muualla
*Timo Martinkaupin muistokirjoitus ''Helsingin Sanomissa''.
Otavan toimitalo

__NOTOC__

**Otavan toimitalo** on Helsingin Uudenmaankatu 10:ssä sijaitseva, arkkitehtien Karl Lindahlin ja Valter Thomén suunnittelema jugendtyylinen rakennus, jossa toimii kustannusyhtiö Otavan pääkonttori. Talo on valmistunut 1906, ja se on yksi harvoja Helsingin keskustan rakennuksia, jotka ovat edelleen rakennuttajansa omistuksessa ja alkuperäisessä käytössä.

## Julkisivu
Talon erikoisesta julkisivusta osa on verhoiltu hiomattomalla harmaalla graniitilla, osa on rapattu. Graniittijulkisivusta tuli jugendin aikana arkkitehtien suosikki, koska sen katsottiin viittaavan suomalaiskansalliseen alkuvoimaan ja keskiajan kirkkorakentamiseen. Sen vuoksi graniittipinta jätettiin karkeaksi. Ensimmäinen Helsinkiin valmistunut luonnonkivestä tehty julkisivu oli vakuutusyhtiö Pohjolan toimitalossa Aleksanterinkadulla vuonna 1892. Sitä seurasivat kansallismuseo, kansallisteatteri ja rautatieasema. Lindahlin ja Thomén edellinen graniittirakennus, Polyteknikkojen talo eli *Vanha Poli*, valmistui Lönnrotinkadulle 1903. Kadunvarsilla graniittitalo erottui naapuritaloista muita arvokkaamman näköisenä.

Otavan talon julkisivu on epäsymmetrinen ja geometrinen. Se koostuu kolmiopäädyistä, neliönmuotoisista ikkunoista ja ympyräaiheista. Keskellä on koristeparveke. Julkisivu sisältää useita koristeaiheita, joista Lindahlin muutkin talot tunnetaan. Pääoven yläpuolella on mosaiikki, jossa on tyylitelty tähtikuvio ja sana Otava. Pääoven portaalia kiertää kivinen vyökoriste, jonka esittää mehiläisiä. Talon julkisivun kello on vuodelta 1926.

## Viereiset talot
Viereiselle tontille, Uudenmaankatu 12:een, Otava rakennutti muutaman vuoden kuluttua kirjapainon. Talojen julkisivut on yhdistetty niin, että niiden rajaa ei helposti huomaa. Kirjapainotaloon ei käytetty paljon graniittia, mutta yhtenäisyyden vuoksi sitä sijoitettiin hiukan sen alaosiin. Kirjapainon sisäänkäynti on romaaniseen tyyliin viittaava. Kirjapaino siirrettiin melko pian pois, ja tilat muutettiin toimistoiksi. Myös toisen puolen naapuritalo, Uudenmaankatu 8, on Otavan rakennuttama ja Lindahlin suunnittelema. Se on valmistunut 1924. 

## Talon sisäosat
Talon sisustus uusittiin 1920-luvun laajennuksen yhteydessä. Vanhat jugendhuonekalut väistyivät, ja tilalle tuli pelkistettyä klassismia. Luontoaiheiden tilalle tuli korkeakulttuurisia kuva-aiheita. Johtajien huoneisiin sijoitettiin upottavia nahkatuoleja. Vuonna 1925 yhtiö työllisti 347 henkeä, joista suurin osa työskenteli toimitalossa. Vuosikymmenen lopussa työtapoja ryhdyttiin kuitenkin uudistamaan ja väkeä vähentämään. Uusia työhuoneita rakennettiin, ja vanhan puolen tiloista avattiin kulkuaukkoja painotalon puolelle. Kassaosastolle hankittiin 1920-luvulla suuri palvelutiski. Myös nämä muutokset ovat Lindahlin suunnittelemia. Nykyisin talon sisäosat ovat esillä silloin, kun toimittajat raportoivat Otavan salissa pidetyistä tiedotustilaisuuksista. Kassaosasto on nykyisin suojelukohde, joka on vain vähäisessä käytössä.

## Lähteet

## Aiheesta muualla
Kesä kartsalla (televisioelokuva)

**Kesä kartsalla** on suomalainen televisioelokuva vuodelta 1982. Se on Hannele Ruotsalon dramatisointi Liisi Hietasen samannimisestä romaanista vuodelta 1976. Yle TV1:n lasten- ja nuortentoimituksen tuottaman elokuvan on ohjannut Timo Martinkauppi.

## Juoni
13-vuotiaan Sakun iäkäs kasvattiäiti joutuu sairaalaan, ja Sakun on mentävä kesäloman alkaessa lastenkotiin. Pian hänen oma äitinsä suostuukin ottamaan pojan väliaikaisesti kotiinsa Helsingin Kallioon. Siellä Saku saa hoitaakseen pienen velipuolensa Köpin sillä aikaa kun äiti ja isäpuoli käyvät töissä. Veljeksistä tulee hyvät kaverit, ja Köpin ensimmäinen sana on ”Veikka”. Äiti ei kuitenkaan halua kertoa ystävilleen vanhemmasta lapsestaan, vaan vieraiden tullessa kylään Saku laitetaan piiloon yläkomeroon. Kun kasvattiäidin terveydentila heikkenee entisestään, Saku palaa hänen luokseen mutta tietää, että voi milloin tahansa mennä tapaamaan velipuoltaan ja oikeaa äitiään.

## Rooleissa

## Vastaanotto
”*Kesä kartsalla* on suorastaan poikkeuksellisen viitseliästä työtä monilta osasiltaan”, kirjoitti *Helsingin Sanomien* tv-arvostelija Jukka Kajava. ”Martinkaupin ohjaus kiinnittää huomiota kuvien kertovuuteen. Kari Sorsan kuvaus elokuvan valaistusta myöten ja Antero Honkasen äänitys lataavat tulokseen artistisen ilmaisuvoiman.” Kajava kehui myös nuoren Samuel Franckin roolityötä pääosassa.

## Lähteet

## Aiheesta muualla
*Elokuva katsottavissa Yle Areenassa
Folkbladet (Västerbotten)

**Folkbladet**, aikaisemmalta nimeltään **Västerbottens Folkblad**, on ruotsalainen sanomalehti. Se on perustettu vuonna 1917 ja sen julkaisupaikka sijaitsee Uumajassa. Sanomalehden pääasiallinen levikkialue koostuu Västerbottenin läänistä. Lehti ilmestyy viikon jokaisena päivänä lukuun ottamatta sunnuntaita. Vuonna 2013 lehden levikki oli 9&nbsp;700.

18. huhtikuuta 2012 *Västerbottens Folkblad* -nimellä tunnettu lehti vaihtoi nimensä *Folkbladetiksi*. Samalla muutettiin lehden muotoa ja rakennetta.

## Lähteet

## Aiheesta muualla
* Folkbladetin kotisivut
TEO (laulaja)

**Juri Vaštšuk** (s. 24. tammikuuta 1983), tunnetaan paremmin taiteilijanimellä **Teo** (tai **TEO**), on valkovenäläinen laulaja, joka edusti maataan vuoden 2014 Eurovision laulukilpailussa kappaleellaan *[[Cheesecake]]*. Vaštšuk sijoittui kilpailun finaalissa kuudenneksitoista.

Hän osallistui myös vuoden 2009 Valko-Venäjän euroviisukarsintaan yhdessä Anna Blagovan kanssa kappaleella "Behind".

## Lähteet

## Aiheesta muualla
Folkbladet

**Folkbladet** on useiden sanomalehtien nimi:
* *[[Folkbladet (Västerbotten)]]*, Uumaja
* *[[Folkbladet (Östergötland)]]*, Norrköping
* *Folkbladet för Västmanland* (1959–1966), Västerås
* *[[Smålands Folkblad|Folkbladet Jönköping]]* (1992–2010), Jönköping
* *Svenska folkbladet* (1905–1918), Göteborg
* *Svenska folkbladet för folk och kyrka* (1952–1958), Göteborg
* *[[Österbottens Folkblad]]*, myöhemmin *Folkbladet* (1908–1923), Vaasa
Tick-Tock (Marija Jaremtšukin kappale)

**Tick-Tock** on ukrainalaisen laulajan Marija Jaremtšukin kappale, jolla hän edusti Ukrainaa vuoden 2014 Eurovision laulukilpailussa. Yaremchuk valittiin edustamaan maataan 21. joulukuuta 2013. Ukraina oli ensimmäinen maa, joka valitsi edustajansa kilpailuun. Laulaja on itse säveltänyt kappaleen ja hän osallistui myös sen sanoittamiseen. Laulun pääviesti esittäjän mukaan on, että elämän onnellisin hetki on se hetki, kun rakastuu

Jaremtšuk selvitti tiensä semifinaalista finaaliin. Finaalissa hän sai 113 pistettä ja sijoittui kuudenneksi.  

## Lähteet
Kreikan kieli (täsmennyssivu)

**Kreikan kieli** voi tarkoittaa ainakin seuraavia asioita: 

* Kreikan kieltä yleisesti riippumatta sen kehitysvaiheesta.
** Nykykreikkaa eli kreikkaa, jota puhutaan nykyään virallisena kielenä Kreikassa ja Kyproksella.
** Muinaiskreikkaa eli antiikin kreikan kieltä. Käsite pitää usein sisällään kaikki nykykreikkaa edeltävät kielen vaiheet.
Kirby: Triple Deluxe

**Kirby: Triple Deluxe**, Japanissa **Hoshi no Kirby Triple Deluxe** () on HAL Laboratoryn kehittämä Nintendon julkaisema tasohyppely.
Peli julkaistiin tavarataloissa sekä Nintendo eShopissa Japanissa 11. tammikuuta, Pohjois-Amerikassa 2. toukokuuta, sekä Euroopassa 16. toukokuuta 2014. Peli esiteltiin ensimmäisen kerran 1. lokakuuta 2013 Nintendo Directin esityksen aikana.

Peli on Kirby-pelisarjan kolmastoista osa. 

## Lähteet

## Aiheesta muualla
*
Rekiretki (albumi)

**Rekiretki** on suomalaisen a cappella-yhtye Club for Fiven 7. marraskuuta 2007 julkaistu ensimmäinen joulualbumi ja järjestyksessään yhtyeen kolmas studioalbumi. Albumi nousi Suomen viralliselle albumilistalle viikolla 49/2007 sijalle 23 ja kolmannella viikollaan se saavutti parhaan sijoituksensa, 13. Yhteensä *Rekiretki* oli albumilistalla viisi viikkoa, jonka jälkeen se on ollut mid-price-listalla yhteensä yhdeksän viikkoa joulukuussa 2008 ja 2009.

*Rekiretki* on yli 15&nbsp;000 kappaleen myynnillään myynyt kultaa.

## Kappaleet

**"Tonttujen joulu"*-kappale on potpuri kappaleista "Hei hoo", "Nisse-polkka", "Tonttuparaati", Kilisee, kilisee kulkunen", "Kulkuset", "Joulukirkkoon", "Rekiretki", "Sinivuorten yö", "Kuuraparta", "Joulupukki matkaan jo käy", "Tonttupolkka", "Jouluaatto nyt herttainen", "Tonttujen jouluyö", "Helkkää pienet tiu'ut", "Tonttujen joulupolkka" ja "Rati-riti-ralla".

## Arvostelut
* Savon Sanomat: *ristiriitainen*

## Lähteet
Baptiste Gros

**Baptiste Gros** (s. 17. heinäkuuta 1990 Annecy, Ranska) on ranskalainen maastohiihtäjä, joka edustaa Les Dragons d'Annecy-seuraa. Hän on erikoistunut sprintteihin. Grosin valmentaja on Christophe Deloche. 

Gros voitti Ski Tour Canadalla maaliskuussa 2016 vapaan hiihtotavan sprintin Quebecissa. Yksittäisessä maailmancupin osakilpailussa hän on sijoittunut parhaimmillaan toiseksi joulukuussa 2015 Davosin vapaan sprintissä ja tammikuussa 2016 Planicassa vastaavassa kilpailussa. Kaudella 2013-2014 Gros sijoittui kolmanneksi Szlarska Poreban sprintissä Puolassa. Kaudella 2018-2019 hän oli kolmas vapaan hiihtotavan sprintissä Davosissa. Hän sijoittui sprintticupissa neljänneksi kaudella 2015–2016.

Gros saavutti kultaa viestistä ja hopeaa sprintistä ja sekaparisprintistä vuoden 2011 talviuniversiadeista Erzurumista.  Pyeongchangin olympialaisissa 2018 hän sijoittui perinteisen hiihtotavan sprintissä 12:nneksi. Seefeldin MM-kilpailuissa 2019 hän oli vapaan hiihtotavan sprintissä 14:s.

Gros harrastaa moottoripyöräilyä.

## Lähteet
*
Hannele Ruotsalo

**Hannele Kristiina Ruotsalo** (o.s. *Pulkkinen*, s. 6. joulukuuta 1947 Kuhmoinen) on suomalainen dramaturgi ja teatteriohjaaja, joka on vuodesta 1985 toiminut Jyväskylän kaupunginteatterissa. Sitä ennen hän toimi viitisentoista vuotta freelancerinä Yleisradiossa.

Ruotsalo opiskeli Tampereen yliopiston draamastudion ohjaajalinjalla 1967–1971. Hän suoritti humanististen tieteiden kandidaattitutkinnon 1971 ja valmistui yhteiskuntatieteiden maisteriksi 1978.

Ruotsalo sai vuonna 1982 Sokeain kuunnelmapalkinnon ohjauksestaan *Kalkutta, minun Kalkuttani*. Hän toimi Suomen Teatteriohjaajien Liiton hallituksen jäsenenä 1989–1990 ja on toiminut opettajana Suomen Teatterikoulussa ja Tampereen yliopistossa.

## Töitä Yleisradiolle
*Pirkko Jaakola: *Kummalliset*, dramaturgia. Ohjaus Raili Rusto 1981.
*Liisi Hietanen, *[[Kesä kartsalla (televisioelokuva)|Kesä kartsalla]]*, dramaturgia. Ohjaus Timo Martinkauppi 1982.
*Ove Magnusson: *Eläkeläisten kapina*, kuunnelmadramatisointi yhdessä Outi Vallen kanssa 1982.
*Walentin Chorell: *Kahdeksan peiliä*, dramatisointi. Ohjaus Raili Rusto 1982.
*Pirkko Jaakola: *Salameno*, dramatisointi. Ohjaus Raili Rusto 1982.
*Maria Jotuni: *Tohvelisankarin rouva*, sovitus, 1983.
*Else Breen: *Poika aidan takana*, dramatisointi 1985.
*Mary Marck: *Eevan luokka*. Ohjaus Maija-Liisa Sutinen. 4-osainen televisiofilmi, Yleisradio 1986.
**Marjatta*, käsikirjoitus yhdessä Hannele Huovin kanssa. Ohjaus Raili Rusto 1988.
*Kaarina Helakisa: *Donna Hot, haaveratsastaja*, dramaturgia. Ohjaus Raili Rusto 1989.
*Jörn Donner: *[[Angela ja ajan tuulet]]*. Ohjaus Pekka Ruohoranta. 12-osaisen tv-sarjan osat 10–12, 1999.
*Hannele Huovi: *Atte ja Nysä-Putte*, yhdessä Huovin kanssa. Ohjaus Eeva Pohjola 2002.

## Teatteritöitä
*Marja-Liisa Vartio: *Hänen olivat linnut*, dramatisointi ja ohjaus, Jyväskylän kaupunginteatteri.
*Minna Canth, *Sylvi*, sovitus ja ohjaus, Jyväskylän kaupunginteatteri.
*Reetta Nieminen: *Soi kauniisti elämäni murheen laulu*, dramaturgia ja ohjaus, Oulun kaupungin ja Madetojan juhlaviikkojen yhteistuotanto.
*Leena Krohn: *Ihmisen vaatteissa*, dramatisointi ja ohjaus, Jyväskylän kaupunginteatteri.
*Hannele Huovi: *Ruhtinaan peili*, käsikirjoitus yhdessä Huovin ja Maiju Sallaksen kanssa. Esitetty Jyväskylän kaupunginteatterissa.

## Kirjallisia teoksia
**Teatteri on tässä – Jyväskylän kaupunginteatteri 1961–2001*, toimitustyö yhdessä Aila Lavasteen ja Sirkka Helken kanssa, Jyväskylän kaupunginteatteri 2001.

## Lähteet
Sivuttaisvierittävä peli

**Sivuttaisvierittävä peli** () on videopeli, jossa pelitoiminta on kuvattu puolikulmasta ja näytöllä olevat hahmot liikkuvat yleisesti ruudun vasemmasta kulmasta oikeaan kulmaan (tai harvoissa tapauksissa, oikealta vasemmalle) täyttääkseen tavoitteensa. Nämä videopelit käyttävät vieritystä tietokoneen näyttöteknologiassa. Siirtyminen yhden näytön tai flip-näytön grafiikoista vieritysgrafiikoihin Kolikkopelien kulta-aikana sekä kolmannen sukupolven pelikonsolien aikaan osoittautui keskeiseksi harppaukseksi pelisuunnittelussa, joka on verrattavissa 3D-grafiikkoihin siirtymiseen viidennellä sukupolvella.

## Lähteet
Running (kappale)

**Running** on unkarilais-yhdysvaltalaisen laulajan András Kállay-Saundersin kappale, jolla hän edusti Unkaria vuoden 2014 Eurovision laulukilpailussa. "Running" valittiin edustuskappaleeksi 22. helmikuuta 2014. Laulajan mukaan kappale perustuu tositapahtumiin. Se kertoo lapsiin kohdistuvasta perheväkivallasta. "Tämä ei ole tyypillinen rakkauslaulu, mutta emme saa unohtaa että sitä tapahtuu joka päivä, joka paikassa.", Kállay-Saunders sanoi.

András Kállay-Saunders pääsi 6. toukokuuta pidetystä ensimmäisestä semifinaalista Eurovision laulukilpailun 10. toukokuuta 2014 käytyyn finaaliin. Kappale sijoittui finaalissa viidenneksi. Kyseessä on Unkarin euroviisuhistorian toiseksi paras sijoitus. Kisan voitti itävaltalainen Conchita Wurst.
## Listasijoitukset

## Lähteet
Liisi Hietanen

**Liisi Helena Hietanen**, (o.s. *Niiranen*; 26. helmikuuta 1929 Viipuri - 2023 Helsinki) oli suomalainen kahvilanpitäjä ja lasten- ja nuortenkirjailija. 
Hietanen sai valtion kirjallisuuspalkinnon 1972 kirjastaan *Kananlento*. Romaanista *Kesä kartsalla* (1977) tehtiin vuonna 1982 samanniminen televisioelokuva.

## Teoksia
**Nuoruuden hurmassa* (1966).
**Kananlento* (1971). .
**Kesä kartsalla* (1977). .
**Pommi kassissa* (1981). .
**Pehmis* (1983). .
**Viiksikissa* (1983). .
**Neljänkympin perjantai* (1985). .

## Lähteet
Maicol Rastelli

**Maicol Rastelli** (s. 28. huhtikuuta 1991) on italialainen maastohiihtäjä, joka edustaa kotimaansa Polisportiva Le Prese-seuraa. Hän kilpaili ensimmäistä kertaa maastohiihdon maailmancupissa joulukuussa 2013 ja maaliskuussa 2014 hän saavutti ensimmäisen palkintosijoituksensa ollen kolmas Drammenin sprintissä. Hän osallistui myös 2013–14 Tour de Skille jättäen sen kesken.

Rastelli sijoittui alle 23-vuotiaiden MM-kilpailuissa 2014 vapaan hiihtotavan sprintissä neljänneksi ja perinteisen 15 kilometrillä viidenneksi. Falunin MM-kilpailuissa 2015 hän oli perinteisen hiihtotavan sprintissä 15:s.

## Lähteet
* http://www.fis-ski.com/cross-country/athletes/athlete=rastelli-maicol-156943/
Papers, Please

**Papers, Please** on indie-videopelikehittäjä Lucas Popen kehittämä pulmapeli, joka julkaistiin 8. elokuuta 2013 Microsoft Windowsille ja OS X:lle. Pelistä julkaistiin 14. helmikuuta 2014 myös versio Linuxille, 12. joulukuuta 2014 iOS:lle ja 12. joulukuuta 2017 PlayStation Vitalle.

## Pelaaminen

Peli sijoittuu kuvitteelliseen Arstotzkan valtioon, jonka rajalla pelaaja työskentelee passintarkastajana. Ideana on tarkastaa kaikkien maahantulijoiden maahantulodokumentit sääntöjen mukaan ja joko hyväksyä tai hylätä ne. Tarkistettavana on aluksi passi, mutta myöhemmin tarkastettavaksi tulevat myös maahantulolupa, henkilökortti ja muita asiakirjoja. Niinpä pelin vaikeustaso kasvaa hiljalleen. Pelaaja ansaitsee rahaa onnistumisensa mukaan. Pelaajalla on perhe, jolle kuuluu jokaisen työpäivän jälkeen ostaa ruokaa, lääkkeitä ja lämpöä.

## Vastaanotto

*Papers, Please* sai kriitikoilta hyvän vastaanoton. Arviointeja kokoavalla Metacritic-sivustolla se on saanut 85 pistettä sadasta. Erityisesti on kehuttu pelin mekaniikan tarjoamaa uppoutumista sekä pelin aikaansaamia vahvoja tunnereaktioita.

## Lähteet

## Aiheesta muualla
* Virallinen sivusto 
* Papers, Please Wiki Wikia.
Kyösti Hämäläinen

**Kyösti Hämäläinen** (s. 16. syyskuuta 1945 Helsinki) on suomalainen entinen ralliautoilija.

Hämäläinen on yksi eniten Suomen-mestaruuksia rallissa voittaneita kuljettajia, ja kaiken kaikkiaan hänellä on SM-voittoja tilillään 13 vuosina 1973–1986. MM-sarjassa Hämäläinen kilpaili 19 osakilpailussa onnistuen myös voittamaan Jyväskylän MM-rallin vuonna 1977.

Rallin ajamisen aktiivisesti Hämäläinen lopetti vuonna 1988, minkä jälkeen hän innostui golfin peluusta. Golfissa hän on saavuttanut kolme senioreiden Suomen-mestaruutta, vuosina 2002, 2004 ja 2007.

## Lähteet
Anarkistimartat

**Anarkistimartat** on suomalainen vuonna 2007 perustettu marttayhdistys. Sen toiminta pohjautuu Marttaliiton sääntöjen ohella joihinkin anarkismin ihanteisiin. Yhdistys on myös Marttaliiton jäsen. Anarkistimartoilla on toimintaa Helsingissä ja Rovaniemellä. Jäseniä sillä oli vuonna 2011 noin 130.

Perinteisen marttatoiminnan lisäksi Anarkistimartat harjoittaa yhteistyötä muun muassa erilaisten maahanmuuttaja- ja vammaisjärjestöjen kanssa. Omien sanojensa mukaan yhdistys tavoittelee "eri ihmisryhmien ja sukupuolten keskinäistä tasa-arvoa, hierarkioista ja rakenteellisesta väkivallasta vapaata elämää, kulttuurin ja ilmaisun vapautta ja moninaisuutta, sekä ihmisten yhteiseloa sopusoinnussa luonnon kanssa."

Vuonna 2024 Anarkistimarttojen Uudenmaan toiminnassa oli mukana yli 300 henkilöä.

## Lähteet
*Anarkistimarttojen kotisivut

### Viitteet
Ic (yhtye)

**Ic** oli suomalainen pop rock -yhtye joka teki yhden pitkäsoiton Polarvox-levy-yhtiölle.

## Diskografia
* 

## Lähteet

## Aiheesta muualla
*
LEKA Volley

**LEKA Volley** oli kuopiolainen lentopallojoukkue, joka perustettiin keväällä 2014. Se otti Saimaa Volleyn paikan miesten Mestaruusliigassa kaudella 2014–2015. Liigapaikan siirtyminen sai liigahallituksen hyväksynnän.

Pielaveden Sammossa pelannut Tatu Säisä oli seuran päätoiminen manageri ja seuran ensimmäinen sopimuksen tehnyt pelaaja. Taustalta löytyivat myös muun muassa Paterin/Saimaan vahvat tukipilarit Timo Tenhunen ja Saku Määttä. Edellinen kuopiolainen lentopallon liigaseura oli ollut KuPS-Volley, joka meni konkurssiin vuonna 2001.

LEKA Volley sijoittui liigatasolla parhaimmillaan neljänneksi kaudella 2015–16. Seura yhdistyi Sampo Volleyn kanssa kauden 2017–18 päätteeksi. Uuden seuran nimeksi tuli Savo Volley.

## Lähteet

* YLE urheilu:Lentopalloliigaan tulee uusi joukkue Kuopiosta – Saimaa Volley ei jatka
* Savon Sanomat: Pielaveden Sammon lakkautusuhka synnytti Kuopioon uuden seuran. - LEKAn syntyhistoriaa 

### Viitteet
Northwind (yhtye)

**Northwind** on suomalainen yhtye joka on tehnyt yhden pitkäsoiton nimeltä *Destination* Polarvox-levy-yhtiölle.

*Helsingin Sanomien* Markku Fagerlund moitti albumia ”kasvottomaksi” ja sen sävellyksiä kehnoiksi: ”Tällaista perusjytkettä on tehty ja tehdään maailman sivu.” Siberia-yhtyeessä ja Juice Leskisen kokoonpanoissa aiemmin soittanutta kitaristia Jari Yliahoa hän kehui, mutta totesi ettei yksi mies koko bändiä pelasta.

Vuonna 1991 Northwind levytti vielä singlen ”Love Lost Heart” / ”Six Days On The Road” (Bluelight BLR 4514-SP).

## Jäsenet
* Joe Vestich ‎– laulu, kitara
* Jari Yliaho ‎– kitara, laulu
* Pasi ‎Tuovinen – kitara
* Örtsi ‎– bassokitara
* Frogley ‎– rummut, laulu

## Diskografia
* 

## Lähteet

## Aiheesta muualla
*
Rise Like a Phoenix

**Rise Like a Phoenix** on itävaltalaisen laulajan Conchita Wurstin kappale, jolla hän edusti Itävaltaa vuoden 2014 Eurovision laulukilpailussa. Hänet valittiin Itävallan edustajaksi 10. syyskuuta 2013, ja kappale julkistettiin 18. maaliskuuta 2014. "Rise Like a Phoenix" on power balladi, jonka teemana on periksiantamattomuus.

Wurst esiintyi kilpailun toisessa semifinaalissa 8. toukokuuta kuudentena ja pääsi Eurovision laulukilpailun finaaliin, joka nähtiin 10. toukokuuta 2014. Kappale voitti Eurovision laulukilpailun saaden yhteensä 290 pistettä.

## Listasijoitukset

## Lähteet

## Aiheesta muualla
Sferifikaatio

**Sferifikaatio** on molekyyligastronomiassa käytetty tekniikka, jolla luodaan palloja. Tekniikoita on kolmenlaisia: Tavallinen sferifikaatio, käänteinen sferifikaatio ja jäädytetty käänteinen sferifikaatio. Tavallisessa sferifikaatiossa sferifikoitavaan nesteeseen laitetaan yleensä natriumalginaattia ja neste pudotetaan kalsiumkylpyyn. Käänteisessä sferifikaatiossa taas nesteeseen laitetaan kalsiumia ja se pudotetaan natriumalginaattikylpyyn. Käänteinen sferifikaatio on hyvä verrattuna tavalliseen, koska pallot lopettavat kiinteytymisen huuhdottaessa. Tavallisella sferifikoinnilla tuotetut pallot pitää tarjoilla välittömästi. Pienistä palloista käytetään monesti nimeä kaviaari. Suuremmat ovat esimerkiksi munia, gnoccheja tai raviolia.

## Katso myös
*Molekyyligastronomia
Tee Jii Saarinen

**Tee Jii Saarinen** on suomalainen pop rock -laulaja, joka on julkaissut kolme albumia.

## Diskografia
* 
* 
* 

## Aiheesta muualla
* 
* Tee Jii Saarinen discogs.com-sivustolla
* Maailman ääriin discogs.com-sivustolla
Kultakuume (yhtye)

**Kultakuume** oli suomalainen pop rock -yhtye. Yhtye voitti rockin SM -kilpailun vuonna 1987.  Yhtye levytti kaksi pitkäsoittoa. Yhtyeen keulahahmo oli Petri Saarela, joka sävelsi ja sanoitti yhtyeen kaikki kappaleet. Yhtye aloitti triona, mutta laajeni ennen ensimmäistä pitkäsoittoaan nelimiehiseksi.

*Helsingin Sanomien* Markku Fagerlund luonnehti vuonna 1990 Kultakuumeen tyyliä pienimuotoiseksi ja melodiseksi rockiksi, joka oli kakkosalbumilla kehittynyt hiotummaksi ja irtonaisemmin svengaavaksi. Hän kuuli yhtyeen musiikissa yhtymäkohtia englantilaiseen The Housemartins -yhtyeeseen ja J. Karjalaiseen.

## Jäsenet

### Alkuperäinen kokoonpano
* Petri Saarela – laulu, kitara, huuliharppu
* Paul Kallonen – bassokitara
* Rene Granström – rummut

### Purkkaa-LP:n kokoonpano
* Petri Saarela – laulu, kitara, huuliharppu
* Pekka Nykänen – kosketinsoittimet, piano
* Jari Paulamäki – bassokitara
* Rene Granström – rummut

### Kultakuume-LP:n kokoonpano
* Petri Saarela – laulu, kitara, huuliharppu
* Pekka Nykänen – kosketinsoittimet, piano
* Jorma Savolainen – bassokitara
* Rene Granström – rummut

## Diskografia
* Onnelaan / Me juteltiin (1987, single, Kräk!)
* Sydänten murskajaiset / Maljat (1988, single, Kräk!)
* 
* 

## Lähteet

## Aiheesta muualla
*
Iouri Podladtchikov

**Iouri Podladtchikov** (s. 13. syyskuuta 1988 Podolsk, Neuvostoliitto), tunnetaan lempinimellä **iPod**, on venäläissyntyinen sveitsiläinen lumilautailija ja vuoden 2014 olympiavoittaja halfpipestä. Lisäksi hän on myös maailmanmestari. Hänen lempinimensä iPod tulee hänen nimestään.

## Ura
Venäjällä syntynyt, mutta Sveitsiin lapsena muuttanut Podladtchikov aloitti lumilautailun 12-vuotiaana vuonna 2000. Hän kirjoitti ylioppilaaksi Davosin urheilulukiosta. Vuonna 2010 Podladtchikov saavutti hopeaa X Gamesien superpipessä Aspenissa ja hän toisti tämän saman kaksi vuotta myöhemmin. X Gamesien finaalissa 2010 hän onnistui Double McTwist 1260-tempussa, ollen vasta neljäs koko maailmassa, joka onnistui tässä tempussa. 2011 Podladtchikov voitti hopeaa MM-kisoissa halfpipessä. Hän voitti saman lajin maailmanmestaruuden vuoden 2013 MM-kisoissa. Myöhemmin hänestä tuli ensimmäinen, joka onnistui tuplakorkki 1440° -tempussa. Podladtchikov kutsuu tätä temppua itse YOLO-flipiksi. Hän paransi vuoden 2010 olympialaisten neljännen sijan kullaksi Sochissa 2014 halfpipessä, jossa hän onnistui YOLO-flipissä. Lajia kauan hallinnut yhdysvaltalainen Shaun White jäi vasta neljänneksi.

## Lähteet
* http://www.sochi2014.com/en/athlete-iouri-podladtchikov
Flashbacksliders

**Flashbacksliders** oli suomalainen rockyhtye joka teki yhden albumin Polarvox-levy-yhtiölle. Yhtye koostui Backsliders-yhtyeen jäsenistä sekä Hurriganes-yhtyeen kitaristista Albert Järvisestä. Yhtye esitti hard rock -versioita Hurriganesin kappaleista.

## Kokoonpano
* Marko Hirsma ‎– laulu, bassokitara
* Olli Hildén‎ – kitara
* Dan Eklund ‎– kitara
* Albert Järvinen ‎– kitara
* Antero Jakoila ‎– kitara
* Antti Haglund ‎– rummut, lyömäsoittimet, taustalaulu

## Diskografia
* 

## Katso myös
* Backsliders

## Lähteet

## Aiheesta muualla
*
Näskäjärvi

**Näskäjärvi** on Kemijoen vesistöalueeseen kuuluva järvi Ranuan kunnassa Etelä-Lapissa. Sen pinta-ala on noin 5,5&nbsp;km², ja sen korkeustaso on 192,7 metriä merenpinnan yläpuolella. Näskäjärvi laskee pienen Kahavetolainen-nimisen lammen kautta luoteeseen Paattinkijärveen.

Näskäjärvi on noin kolme kilometriä leveä ja kaksi kilometriä pitkä. Suurimmat saaret ovat Isotsaaret. Rantaviivaa on lähes 26 kilometriä. Suomen ympäristökeskuksen vuonna 2013 suorittamien mittausten mukaan Näskäjärven vedenlaatu on hyvä.

## Lähteet
Elvis Breznev

**Elvis Breznev** oli suomalainen hard rock -yhtye, joka julkaisi kaksi pitkäsoittoa, MauMau Musicille ja Polarvoxille.

Yhtyeen levyt miksasi Mikko Karmila. Yhtyeen hajottua Esko Takamäki ja Juhani Nisula (Time Traveller) perustivat Black Passat Blues (Black Passat) -yhtyeen, Jukka Tanttari yhdessä Timo Löyvän (Kolmas Nainen) kanssa Movetron-yhtyeen ja Jukka Kuhalampi ja Vesa Tanttari liittyivät Airdance-yhtyeeseen. 

## Kokoonpano
* Esko Takamäki – laulu, lyömäsoittimet
* Juhani Nisula – kitara, laulu
* Jukka Tanttari – kitara, laulu
* Jukka Kuhalampi – bassokitara, laulu
* Vesa Tanttari – rummut, lyömäsoittimet

## Diskografia
* 
* 

## Lähteet

## Aiheesta muualla
* 
* Elvis Breznev discogs.com -sivustolla
Rise Up (Freaky Fortunen kappale)

**Rise Up** on kreikkalaisen duon Freaky Fortunen dancekappale, jolla esiintyy myös rapartisti Riskykidd. He edustavat kappaleella Kreikkaa vuoden 2014 Eurovision laulukilpailussa Tanskassa. He voittivat Kreikan karsinnan 11. maaliskuuta 2014.

Freaky Fortune ja Riskykidd esiintyivät kilpailun toisessa semifinaalissa 8. toukokuuta kilpailupaikalla 13 ja pääsivät finaaliin, jossa he sijoittuivat sijalle 20 kerättyään 35 pistettä. 

## Listasijoitukset

## Lähteet
Paattinkijärvi

**Paattinkijärvi** on Kemijoen vesistöalueeseen kuuluva järvi Ranuan ja Rovaniemen alueella Etelä-Lapissa. Sen pinta-ala on noin 3,5&nbsp;km², ja sen korkeustaso on 190,2 metriä merenpinnan yläpuolella. Paattinkijärvi saa vetensä kaakosta Näskäjärvestä sekä luoteesta Saukkojärvestä, joka sijaitsee kokonaan Rovaniemen puolella. Paattinkijärvestä vedet laskevat Paattinkijokea pitkin koilliseen Piittisjärveen.

Paattinkijärven länsiosa sijaitsee Rovaniemen puolella ja itäosa Ranuan puolella. Mainittavia saaria ovat Kuusisaaret, Tervasaari ja Peltosaari. Rantaviivaa on lähes 23 kilometriä. Suomen ympäristökeskuksen vuonna 2013 tekemien mittausten mukaan Paattinkijärven vedenlaatu on hyvä.

## Lähteet
Piittisjärvi (järvi)

**Piittisjärvi** on Kemijoen vesistöalueeseen kuuluva pieni järvi Ranuan kunnassa Etelä-Lapissa. Sen pinta-ala on noin 1,8&nbsp;km², ja sen korkeustaso on 165,9 metriä merenpinnan yläpuolella. Järveen laskee lännessä Paattinkijoki. Piittisjärvestä vedet laskevat Ristilammen ja Tyyräsenjärven kautta Piittisjokeen ja siitä edelleen Juottaan tekojärveen.

Piittisjärvi on hyvin kapea, miltei jokimainen järvi. Saaria järvessä ei ole lainkaan muutamaa pientä luotoa lukuun ottamatta. Rantaviivaa on noin 18 kilometriä. Suomen ympäristökeskuksen vuonna 2013 suorittamien mittausten mukaan Piittisjärven vedenlaatu on hyvä.

## Lähteet
Miracle (Paula Selingin ja Ovin kappale)

”**Miracle**” on romanialaisen laulaja Paula Selingin ja romanialais-norjalaisen laulaja-lauluntekijä Ovin dancepopkappale, jolla he edustavat Romaniaa vuoden 2014 Eurovision laulukilpailussa. He edustivat Romaniaa Euroviisuissa jo vuonna 2010 kappaleella ”Playing with Fire”, jolla he sijoittuivat kolmanneksi. ”Miracle” valittiin Romanian edustuskappaleeksi 1. maaliskuuta 2014.

Seling ja Ovi esiintyivät kilpailun toisessa semifinaalissa 8. toukokuuta viimeisenä ja pääsivät finaaliin, joka nähtiin 10. toukokuuta. Finaalissa duon sijoitus oli 12.  

## Listasijoitukset

## Lähteet
High Voltage (Särkänniemi)

**High Voltage** on Antonio Zamperla S.p.A:n valmistama huvipuistolaite, joka tuli uutuutena Särkänniemeen Tampereelle vuonna 2014. Laitteen pituusraja on 130 senttimetriä. Se otettiin käyttöön 17. toukokuuta 2014. High Voltageen mahtuu 24 henkilöä, ja se nousee parhaimmillaan yli 15 metrin korkeuteen. Laitteen istuimet pyörivät ajon aikana vapaasti. Käyttöön ottamisen jälkeen laite on jumiutunut jo useasti ilmassa ollessaan.

## Lähteet
* 
* 

### Viitteet
Skarhultin linna

**Skarhultin linna** on rakennus, joka sijaitsee Eslövin kunnassa Ruotsissa. 

Linna rakennettiin mahdollisten vihollisten vuoksi. Vielä nykyisinkin muureissa näkyy jälkiä ampumakäytävistä ja tykkien paikoista. Sen ympärillä on ollut vallihauta. 

Linna ei ole avoinna yleisölle. Joitakin huoneita ja ympärillä sijaitsevia taloja vuokrataan ihmisille. Kun prinssi Carl Philip opiskeli Ruotsin maatalousyliopistossa, hän majoittui linnassa.

## Arkkitehtuuri
Linnan vanhimmat osat sijaitsevat sen eteläosassa, jossa on ollut aikaisemmin kaksikerroksinen talo. Itäosa ja pyöreä kulmatorni rakennettiin vuonna 1562. Renessanssikoristeet ovat luultavasti noin vuoden 1580 tienoilta. Mette Rosenkrantz, joka oli Tanskan rikkaimpia naisia 1500-luvulla, rakennutti isoja osia linnasta. 1820-luvulla linna kaipasi uudelleen kuntoon laittamista ja silloin ikkunoita suurennettiin. Kaarle XIV Juhana teetti linnan ulko-osille perusteellisen restauroinnin vuotta ennen kuolemaansa.

## Omistajat
Vanhin varmasti tiedetty omistaja oli tuomari Johannes Nielsen 1350-luvulla ja linna säilyi sukulaisten omistuksessa vuoteen 1624, jolloin Oluf Steensen kuoli. Hänen tyttärensä kautta linna siirtyi tanskalais-skånelaiseen omistukseen, joilta linna myytiin eteenpäin 1661. Uusi omistaja oli kreivi Pontus Fredrik de la Gardie, joka ei kuitenkaan luultavasti koskaan ehtinyt viettämään linnassa pitkiä aikoja kerrallaan. Hänen leskensä kuoleman jälkeen vuonna 1723 linna siirtyi tyttärentyttären pojalle Erik Brahelle, jolta linna siirtyi edelleen tämän pojalle. Linna oli asumattomana melkein sata vuotta ja siellä vierailtiin vain harvoin. Poika Magnus Fredrik Brahen kuoltua perilliset myivät linnan Kaarle XIV Juhanalle, jonka jälkeen linna myytiin vapaaherra Carl Johan Gustaf Adolf Julius von Schwerinlle. Von Schwerinin aikana linnasta tuli pitkästä aikaa pysyvästi asuttu tila ja restaurointitöitä jatkettiin. Nykyisin linnan omistaa Carl Johan von Schwerin, joka asuu siellä perheineen.

## Lähteet

## Aiheesta muualla

* Linnan kotisivut 
* Esittely Eslövin kunnan sivuilla  
* Skånskan.se: Skarhults slott behöver miljonlyft
Silent Storm

***Silent Storm*** on norjalaisen laulajan Carl Espenin kappale, jolla hän edusti Norjaa vuoden 2014 Eurovision laulukilpailussa. Espen valittiin edustajaksi 15. maaliskuuta 2014. Laulajan mukaan kappaleen teema on suru. Laulun teki Espenin serkku, Josefin Winther. Hän sai inspiraation kappaleeseen sen esittäjästä. "Tunsin, että hänen sisällään oli jotain, joka halusi tulla ulos sieltä", hän kertoi haastattelussa.

Kappale kilpaili Euroviisujen toisessa semifinaalissa, jossa se sijoittui kuudenneksi ja selviytyi finaaliin. Finaalissa kappale sijoittui 26. maan joukosta 8. sijalle. 

## Lähteet
Penämönjärvi

**Penämönjärvi** on Simojoen vesistöalueeseen kuuluva pieni järvi Ranuan kunnassa Etelä-Lapissa. Sen pinta-ala on noin 4,4&nbsp;km², ja korkeustaso 181,9 metriä merenpinnan yläpuolella. Järvi saa vetensä etelästä Latvajoesta ja pohjoisesta Leiliojasta. Penämönjärvestä vedet laskevat Penämönjokea pitkin Simojärveen.

Penämönjärvessä on yksi, tosi pieni saari. Rantaviivaa on noin 13 kilometriä. Suomen ympäristökeskuksen vuonna 2013 tekemien mittausten mukaan Penämönjärven vedenlaatu on hyvä.

## Lähteet
Pesah (kasaarien sotapäällikkö)

**Pesah** oli kasaarien sotapäällikkö. Nimen perusteella hän oli juutalainen ja mitä ilmeisimmin kasaarien aluepäällikkö Krimillä Kertšin niemimaan alueella. Hänen tittelinsä oli "balgitsi", joka oli kasaarien keskuudessa armeijakunnan komentaja tai verojen kerääjä.

Rusien sotajoukot hyökkäsivät vuonna 941 Bysantin kehotuksesta Krimille kasaarien alueelle "Helga"-nimisen sotapäällikön johdolla (ilmeisesti ruhtinas Oleg Moravialainen). Pesahin ollessa poissa rusit valloittivat Samkertsin kaupungin. Kostoksi Pesah hyökkäsi Krimillä bysanttilaisten kaupunkien kimppuun. Hän valloitti kolme kaupunkia ja lukuisia kyliä ja viimein piiritti alueen mahtavinta kaupunkia Khersonia eli Khersonesosta, jota ei kuitenkaan pystynyt valtaamaan. Sitten hän hyökkäsi rusien kimppuun Samkertsissä ja pakotti rusien sotapäällikön tekemään sotilasliiton kasaarien kanssa Bysanttia vastaan. Hänen voittoaan rusien sotajoukosta luonnehditaan myös kasaarien voitoksi Kiovan Rusista.

Pesahiin liittyvät tiedot on mainittu Cambridgen dokumentissa, joka on tärkein tietolähde kasaarien armeijasta, josta islamilaiset lähteet mainitsevat sen olleen ennen kaikkea palkka-armeija.

Antisemitistiset historioitsijat ovat luonnehtineet Pesahia "juutalaiseksi uhkaksi".

## Katso myös
* Rusien–Bysantin sota (941–944) 

## Lähteet
Impiönjärvi

**Impiönjärvi** on Simojoen vesistöalueeseen kuuluva pieni järvi Ranuan kunnassa Etelä-Lapissa. Järven pinta-ala on noin 4,2&nbsp;km², ja sen korkeustaso on 177,3 metriä merenpinnan yläpuolella. Järvi saa vetensä pohjoisesta Roosinginjärvestä ja lounaasta Saunajärvestä. Impiönjärvestä vedet laskevat Impiönjokea pitkin länteen Simojärveen.

Impiönjärvessä ei ole lainkaan saaria, ja rantaviivaa on noin 13 kilometriä. Impiön kylä sijaitsee järven lounaisrannalla. Suomen ympäristökeskuksen vuonna 2013 tekemien mittausten mukaan Impiönjärven vedenlaatu on hyvä.

## Lähteet
PoriExpress

Tilausliikenne **PoriExpress** (aiemmin *OnniExpress*) on Tilausliikenne Pori Oy:n aputoiminimi, jonka alaisuudessa markkinoidaan Keskimatkat Oy:n Porin ja Helsingin välisiä halpabussivuoroja. PoriExpressin juuret ovat OnniExpressissä, joka oli suomalaisten linja-autoyhtiöiden yhteenliittymä, jonka perustivat toukokuussa 2014 neljä Onnibus-yhteenliittymästä eronnutta liikennöitsijää Onnibusin myytyä kaukoliikenteensä ulkomaalaisomistukseen.

## Nimiriita
Suomen OnniExpress oli Keskimatkat Oy:n aputoiminimi ja sitä käytettiin aiemmin halpabussivuorojen markkinoinnissa. OnniExpressin perustajajäsenten entinen yhteistyökumppani OnniBus.com kyseenalaisti nimen käyttöoikeuden. Markkinaoikeus totesi kesällä 2014, että OnniExpressillä on oikeus nimen käyttöön, mutta tästä huolimatta OnniBus.com nosti uuden kanteen markkinaoikeudessa loppuvuodesta 2014. OnniExpress-yhteenliittymän jättänyt Oulun Onnikka Oy teki nimiriidassa sovinnon OnniBus.comin kanssa marraskuussa 2014, mutta muiden toimijoiden osalta tilanne säilyi kiistanalaisena. Marraskuussa 2015 Keskimatkat Oy lopetti OnniExpress-nimen käytön markkinoinnissa ja tilalle otettiin uusi nimi PoriExpress. Markkinaoikeus antoi nimikiistaan ratkaisunsa huhtikuussa 2016. Markkinaoikeus kielsi Keskimatkat Oy:ltä, Mennään Bussilla Oy:ltä ja Mikko Rindell Oy:ltä OnniExpress-nimen käytön markkinoinnissaan ja velvoitti yhtiöt maksamaan OnniBus.comille yhteisvastuullisesti tavaramerkkioikeuden loukkauksesta aiheutuneesta vahingosta yhteensä 40&nbsp;000 euroa.

## PoriExpressin reitit

## OnniExpressin historia
OnniExpressin toiminnassa tapahtui paljon muutoksia yhteenliittymän melko lyhyen historian aikana. Elokuussa 2014 säkyläläinen toiminimi ZeiZei-Line liittyi OnniExpress-yhteenliittymään. ZeiZei-Line oli myös aiemmin mukana Onnibussin markkinointiyhteenliittymässä, mutta erosi siitä jo ennen OnniExpressin perustajajäseniä marraskuussa 2013. Yhteenliittymän perustajajäsenistä Oulun Onnikka Oy erosi OnniExpressistä syyskuussa 2014 ja Mikko Rindell Oy marraskuussa 2014. Mikko Rindellin aiemmin liikennöimiä linjoja ryhtyivät hoitamaan Turun Linja-autoilijain Osakeyhtiö ja Savonlinja. Joulukuussa Pirkanmaan Tilausliikenne Oy ilmoitti liikennöivänsä Tilausajot Mennään Bussilla Oy:lle kuuluvaa Tampere–Turku-reittiä. Turun Linja-autoilijain Osakeyhtiö ilmoitti eroavansa OnniExpress-yhteenliittymästä tammikuussa 2015 ja sen liikennöimä Raisio–Turku–Helsinki-linja siirtyi Åbus-halpabussitoiminnaksi helmikuussa 2015. Toukokuun 2015 alussa OnniExpressin nettisivuilta poistettiin kaikki muut reitit paitsi Keskimatkat Oy:n sekä Pirkanmaan Tilausliikenne Oy:n liikennöimät vuorot. Pirkanmaan Tilausliikenne Oy:n liikennöimät vuorot jäivät kesätauolle loppukeväästä 2015, mutta liikennöintiä ei kuitenkaan koskaan jatkettu ja näin ollen Keskimatkat Oy jäi yhteenliittymän ainoaksi toimijaksi. 

### OnniExpress-yhteenliittymään kuuluneet yritykset

## Katso myös
*OnniBus.com

## Lähteet

## Aiheesta muualla

*PoriExpress.fi
Jan Kudlička

**Jan Kudlička** s. 29. huhtikuuta 1988) on tšekkiläinen yleisurheilija, joka kilpailee seiväshypyssä. 

Kudlička saavutti pronssia Sopotin MM-hallikilpailuissa 2014 sisäratojen ennätystuloksellaan 580. Hän oli sisäratojen MM-kilpailuissa neljäs Portlandissa 2016. EM-hallikilpailuissa hän oli neljäs Belgradissa 2017, viides Göteborgissa 2013 ja seitsemäs Prahassa 2015.

Kudlička oli ulkoratojen EM-kilpailuissa toinen Amsterdamissa 2016 tuloksella 560, kolmas Zürichissä 2014 tuloksella 570, kuudes Helsingissä 2012 ja kymmenes Barcelonassa 2010. Rio de Janeiron olympialaisissa 2016 Kudlička oli neljäs tuloksella 575, Lontoon olympialaisissa 2012 kahdeksas tuloksella 565 ja Pekingin olympialaisissa 2008 kymmenes tuloksella 545. Moskovan MM-kilpailuissa hän oli seitsemäs tuloksella 575 ja Daegun MM-kilpailuissa yhdeksäs tuloksella 565. 
Ulkoradoilla hänen ennätyksensä on 583. 

## Lähteet
* http://www.iaaf.org/athletes/czech-republic/jan-kudlicka-204123#honours
* http://www.iaaf.org/athletes/czech-republic/jan-kudlicka-204123#personal-bests
* 

### Viitteet
Uumajan yliopiston kauppakorkeakoulu

**Uumajan yliopiston kauppakorkeakoulu** (, , USBE) perustettiin vuonna 1989. Kauppakorkeakoulu on osa Uumajan yliopistoa. Kauppakorkeakoulussa opiskelee vuosittain noin 2&nbsp;000 opiskelijaa. Koulussa voi suorittaa kaksi alemman korkeakoulututkinnon ohjelmaa, neljä perustutkinto-ohjelmaa, seitsemän maisteri-ohjelmaa ja tohtori-ohjelmia. Nykyisin koulu käsittää kolme instituutiota, jotka ovat liiketoiminta, talous ja tilastot.

## Koulutukset
### Maisteriohjelmat
*Master's Programme in Accounting
*Master's Programme in Finance  
*Master's Programme in Entrepreneurship and Dynamica Business
*Master's Programme in Management: People, Projects and Processes 
*Master's Programme in Marketing Research and Analysis Management 
*Master's Programme in Strategic Project Management
*Master's Programme in Strategic Entrepreneurship
*Master's Programme in Economics

### Perustutkinto-ohjelmat
*International Business Program
*Business Administration and Economics Program
*Retail and Supply Chain Management Program
*Service Management Program

## Kansainväliset kumppanit

## Kuuluisia alumneja
* Göran Carstedt, "Society for Organizational Learning" -verkon johtaja
* Wilhelm Geijer, Öhrlings PricewaterhouseCoopersin puheenjohtaja
* Christian Hermelin, Fabegen toimitusjohtaja
* Agneta Marell, professori
* Henrik P. Molin, kirjailija
* Malin Moström, jalkapalloilija

## Rehtorit
*1989–1993 Rolf A Lundin 
*1993–1994 Carl Fredriksson
*1995–1997 Runo Axelsson
*1997–1999 Anders Baudin
*2000–2003 Anders Söderholm
*2004–2007 Agneta Marell
*2007–2012 Lars Lindbergh
*2012–2015 Lars Hassel
*2015– Sofia Lundberg

## Lähteet

## Aiheesta muualla
* USBE:n kotisivut